**Pozdravljen/-a!**

**Danes boš spoznal/-a dve novi pesmi. Pripravi berilo in zvezek za slovenščino. Sledi mojim navodilom.**

**Odpri berilo na str. 26, 27.**

***Kaj ponazarjata ti dve pesmi. Poskusi ju prebrati? Ni šlo preveč dobro, kajne?***

Zato odpri **interaktivno gradivo** ([www.radovednih-pet.si](http://www.radovednih-pet.si/)) - **berilo,** poišči pod **poezija- Pajo Kanižaj; Žirafa, Slon in poslušaj avdioposnetka.**

**Vrni se k berilu: Pesmi še enkrat glasno preberi. *Zdaj pa je šlo, kajne?***

**- *Ali veš, kako se imenuje taka pesem?*** *(Likovna pesem.)*

***- Kaj meniš, zakaj se tako imenuje?(****Ker zgleda kot slika/risba.)*

**Likovni pesmi je napisal Pajo Kanižaj. Je hrvaški pesnik in pisatelj, ki se zelo rad igra z besedami in obliko pesmi. Za njegovo poezijo je značilen tudi humor.**

**Ustno odgovori na vprašanja:**

- Kaj lahko razberemo o živalih iz oblikovnih posebnosti pesmi?

- Zakaj pesnik pravi, da se slon z rilcem sladka?

- Zakaj naj bi imele žirafe dolge dolge noge?

 - V obeh pesmih poišči besede, ki se rimajo.

 - Po koliko kitic imata pesmi? Kaj pa verzov?

 - Kaj meniš, zakaj sta črki M in A v prvi vrstici pesmi o žirafi veliki tiskani?

 - Kaj meniš, zakaj so v pesmi o slonu tiskane vse črke?

**\*\*Čaka te še zapis v zvezek in tvoja naloga:**

|  |
| --- |
| **Pajo Kanižaj: Žirafa, Slon** **Likovna pesem je vrsta pesmi, ki je likovno oblikovana. Z različno dolžino in oblikovanjem verzov, besed in črk avtor podaja podobo predmeta ali bitja, ki ustreza temi.****Napiši/nariši svojo likovno pesem.** Sam si izberi njeno obliko(npr. žival, rastlino, predmet…) |

 **Nalogo poslikaj in mi jo pošlji!**  »To je to!«